stanford-oval/wikipedia huggingface dataset:
ซูเปอร์ไบค์เวิลด์แชมเปี้ยนชิพ
รายชื่อแชมป์ผู้ผลิต

| ผู้ผลิต | แชมป์ (สมัย) | ปีที่ได้แชมป์ผู้ผลิต |
| --- | --- | --- |
| Ducati* | 15 | 1990, 1991, 1992, 1994, 1995, 1996, 1998, 1999, 2001, 2003, 2004, 2006, 2008, 2011, 2022 |
| Kawasaki* | 8 | 1993, 2013, 2015, 2016, 2017, 2018, 2019, 2020 |
| Honda* | 6 | 1988, 1989, 1997, 2000, 2002, 2007 |
| Aprilia | 3 | 2010, 2012, 2014 |
| Yamaha* | 2 | 2009, 2021 |
| Suzuki | 1 | 2005 |
* ปัจจุบันยังมีการใช้งานในรายการ WorldSBK
เรื่องราวโดยย่อในแต่ละปี > ค.ศ.2002 / พ.ศ.2545

Colin Edwards คว้าแชมป์สมัยที่ 2 ได้สำเร็จ ซึ่งเป็นการกลับมาที่น่าประทับใจที่สุดในประวัติศาสตร์การแข่งมอเตอร์ไซค์ ซึ่งเริ่มแรก Troy Bayliss (#1) ชนะการแข่งขัน 6 สนามแรก และเมื่อสิ้นสุด Race 1 ที่สนาม WeatherTech Raceway Laguna Seca เขาชนะ 14 ครั้งและเป็นผู้นำ ด้วยคะแนน 58 คะแนน ส่วน Race 2 ที่สนาม WeatherTech Raceway Laguna Seca เป็นจุดเริ่มต้นของการกลับมาของ Colin Edwards (#2) เขายังชนะการแข่งขันที่เหลือทั้ง 9 รายการและ (ได้รับความช่วยเหลือจากการแข่งขันที่ 2 โดย Troy Bayliss (#1) ที่สนาม Assen)
Colin Edwards (#2) เป็นแชมป์โลกในปีนี้ กับรถ Honda VTR1000SP2
เรื่องราวโดยย่อในแต่ละปี > ค.ศ.2003 / พ.ศ.2546

ในปีนี้ FIM ได้เปลี่ยนกฎเพื่อให้เครื่องยนต์ 1,000 ซีซี (2 สูบ, 3 สูบ หรือ 4 สูบ) แข่งขันได้ จากการเปลี่ยนแปลงกฎใน MotoGP เพื่ออนุญาตให้ใช้เครื่องยนต์ 4 จังหวะ ทำให้ผู้ผลิตทีมญี่ปุ่นได้ทุ่มเทงบประมาณไปที่ MotoGP กันหมด (เหลือเพียงดูคาติ และซูซูกิ) ในปีนั้นยังเห็นการเปิดตัวรถรุ่นใหม่อย่าง Foggy Petronas FP1 ของ Carl Fogarty ซึ่งได้รับการพัฒนาภายใต้ข้อบังคับเดิมและขับเคลื่อนด้วยเครื่องยนต์ 3 สูบ 900 ซีซี ด้วยตัวรถส่วนใหญ่ที่ใช้ชิ้นส่วนของดูคาติ จึงได้รับตำแหน่ง "Ducati Cup" ส่วนทีมโรงงานอย่าง Ducati FILA ส่ง Ducati 999F03 ลงแข่งเพียง 2 คันเท่านั้น โดยได้รับชัยชนะรวม 20 ครั้ง จากทั้งหมด 24 ครั้ง
Neil Hodgson (#100) ได้เป็นแชมป์โลกในปีนี้ ด้วยรถ Ducati 999F03
เรื่องราวโดยย่อในแต่ละปี > ค.ศ.2004 / พ.ศ.2547

ในความพยายามที่จะสร้างสนามแข่งขันให้มากขึ้นในปี พ.ศ.2547 ผู้จัดงานได้ประกาศการเปลี่ยนแปลงกฎหลายอย่าง ที่สำคัญที่สุดคือ ตั้งแต่ปี พ.ศ.2547 ทีมต่างๆ ต้องบังคับใช้ยางของ Pirelli ทั้งหมด การตัดสินใจมอบรางวัลยางให้กับ Pirelli นั้นเป็นที่ถกเถียงกัน เพราะยาง Pirelli ถือว่าต่ำกว่ามาตรฐานของ Dunlop และ Michelin ที่ทีมส่วนใหญ่เคยใช้ Dunlop พยายามดำเนินคดีทางกฎหมายต่อคำตัดสินดังกล่าว ขณะที่ Pirelli อ้างว่า Michelin และ Dunlop ก็ถูกซักถามในสัญญาว่าจะผูกขาดกับยางแบบนี้หรือไม่ ส่วนหนึ่งเป็นผลมาจากทีมรถจักรยานยนต์ต่างๆ (อะพริเลีย, ดูคาติ, ฮอนด้า, คาวาซากิ, ซูซูกิ และยามาฮ่า) ประกาศว่าไม่มีทีม MSMA เข้าร่วมในรายการนี้
ทีมอิสระส่วนหนึ่งเลือกที่จะใช้รถมอเตอร์ไซค์จากฝั่งญี่ปุ่น อย่างทีม Ten Kate Honda ซึ่งมี Chris Vermeulen (#17) เป็นตัวหลักของทีม
James Toseland (#52) ได้เป็นแชมป์โลกในปีนี้ ด้วยรถ Ducati 999F04
เรื่องราวโดยย่อในแต่ละปี > ค.ศ.2005 / พ.ศ.2548

ด้วยความสำเร็จของทีม Ten Kate Honda ทางฝั่งรถจักรยานยนต์ญี่ปุ่นก็กลับมาแข่งขันในปีนี้ด้วย โดยมีทีมตัวแทนจากญี่ปุ่นเข้าร่วมแข่งขันจำนวน 4 ทีม(ฮอนด้า ยามาฮ่า คาวาซากิ และซูซูกิ) ซึ่งรับการดูแลโดยทีมผู้นำเข้าจากยุโรป
Troy Corser (#1) ได้เป็นแชมป์โลกในปีนี้ ด้วยรถ Suzuki GSX-R1000 K5
เรื่องราวโดยย่อในแต่ละปี > ค.ศ.2006 / พ.ศ.2549

การกลับมาของ Troy Bayliss(#21) ในรายการ WorldSBK หลังจากเขาอยู่ในรายการ MotoGP เป็นเวลา 3 ปี และกลับมาเป็นแชมป์โลกในปีนี้ ด้วยรถ Ducati 999F06
ส่วน James Toseland (#52) ได้เพียงอันดับ 2 และ Noriyuki Haga (#41) ได้อันดับ 3 ตามหลังมา
Troy Corser (#1) ได้เพียงแค่อันดับ 4
ซึ่งทำให้รู้สึกว่า WorldSBK กลับมาโด่งดังอีกครั้ง หลังจากปี ค.ศ.2003 และ ค.ศ.2004 จากกระแสไม่เป็นที่นิยมในตอนนั้น
เรื่องราวโดยย่อในแต่ละปี > ค.ศ.2007 / พ.ศ.2550

ด้วยการลดความจุของเครื่องยนต์ MotoGP จาก 990 ซีซี เป็น 800 ซีซี ส่วนเครื่องยนต์ Superbike ขนาด 1,000 ซีซี ทั้งใน WorldSBK และการแข่งขันระดับชาติ (AMA Superbike และ British Superbike) กลายเป็นรถจักรยานยนต์ที่มีความจุขนาดเครื่องยนต์ใหญ่ที่สุด (แต่ไม่ได้มีพละกำลังมากที่สุด) ในปี 2007 แม้ว่ารถจาก WorldSBK จะยังช้ากว่ารถจาก MotoGP ถึง 2 วินาทีหรือมากกว่าต่อหนึ่งรอบ แต่มีกำลังขับเคลื่อนเท่ากันหรือมากกว่า
Troy Bayliss (#21) พยายามปกป้องตำแหน่งแชมป์ของเขา โดยใช้รถ Ducati 999 อีกครั้ง ถึงแม้ว่า Ducati 999 จะยกเลิกสายการผลิตลงในปี ค.ศ.2006 และถูกแทนที่ด้วย Ducati 1098 แต่ Ducati ก็ยังผลิต 999 รุ่นพิเศษจำนวนจำกัด จำนวน 150 คันเพื่อรองรับ homologation
ซึ่ง Troy Bayliss (#21) มีคู่แข่งหลักในการป้องกันตำแหน่งแชมป์ ได้แก่ นักแข่ง MotoGP เก่า อย่าง Max Biaggi (#3) ในทีม Alstare Suzuki Corona Extra , James Toseland (#52) ในทีม Hannspree Ten Kate Honda และ Noriyuki Haga (#41) ในทีม Yamaha Motor Italia
James Toseland (#52) ได้เป็นแชมป์โลกในปีนี้ ด้วยรถ Honda CBR1000RR
เรื่องราวโดยย่อในแต่ละปี > ค.ศ.2008 / พ.ศ.2551

ในปีที่แล้ว Ducati 1098 ที่ใช้เครื่องยนต์ V-twin ขนาด 1,099 ซีซี Ducati จึงขอให้ FIM ปรับเปลี่ยนกฎกติกา เพื่อให้ V-twin ขนาด 1,200 ซีซีสามารถแข่งขันกับรถสี่สูบขนาด 1,000 ซีซีได้ โดยอ้างว่าพวกเขาไม่ได้ผลิตซุปเปอร์ไบค์ 1,000 ซีซีแบบ V-twin เหมือนในปัจจุบัน และการปรับแต่ง Ducati 999 นั้นใช้งบประมาณมากเกินไป ซึ่ง Ducati กล่าวประกาศว่าจะไม่ส่งลงแข่งขันหากไม่เปลี่ยนกฎ ส่วนฝั่ง Francis Batta ผู้จัดการทีม Alstare Suzuki ก็กล่าวไว้ว่าทีมของเขาจะไม่ส่งลงแข่งชันเช่นกันหากกฎใหม่เอื้อประโยชน์ต่อ Ducati
ในท้ายที่สุด FIM ได้รวมการจำกัดความจุเครื่องยนต์ V-twin ขนาด 1,200 ซีซี โดยเครื่องยนต์ V-twin จะต้องมีน้ำหนักมากกว่ารถสี่สูบ 6 กิโลกรัม (จาก 162 กิโลกรัมเป็น 168 กิโลกรัม) และยังต้องมีการติดตั้งตัวจำกัดอากาศขนาด 50 มม. รถ V-twin จะมีการปรับเปลี่ยนน้ำหนักและตัวจำกัดอากาศของรถที่จำเป็นตามคะแนนที่ได้รับในการแข่งขัน
กฎใหม่ยังได้เปลี่ยนจำนวนการผลิตขั้นต่ำ ที่จำเป็นต้องผ่านการรับรอง homologation ด้วย สำหรับปี ค.ศ.2008 และ ค.ศ.2009 ผู้ผลิตทุกยี่ห้อไม่ว่าจะมีการผลิตจำนวนเท่าไหร่ ต้องผลิตรถอย่างน้อย 1,000 คันเพื่อรับการรับรอง homologation และตั้งแต่ปี ค.ศ.2010 เป็นต้นไป จำนวนการผลิตขั้นต่ำถูกเพิ่มขึ้นเป็น 3,000 คัน เนื่องจากในอดีตผู้ผลิตเล็กๆ มักได้รับอนุญาตให้ผลิตรถจำนวนน้อยเพียง 150 คันเพื่อผ่านการรับรอง homologation ส่งผลให้ผู้ผลิตใช้โอกาสนี้ โดยการผลิต 'homologation specials' ซึ่งเป็นเวอร์ชันพิเศษที่มีการปรับปรุงส่วนประกอบเพื่อเพิ่มประสิทธิภาพในการแข่งขัน
Troy Bayliss (#21) ได้เป็นแชมป์โลกในปีนี้ กับรถ Ducati 1098 F08 และรีไทร์ออกจากรายการ WorldSBK หลังจบฤดูกาล
เรื่องราวโดยย่อในแต่ละปี > ค.ศ.2009 / พ.ศ.2552

Noriyuki Haga (#41) ได้ย้ายทีมจาก Yamaha Motor Italia WSB เป็น Ducati Xerox Team กับรถ Ducati 1098R เพื่อแทนที่ Troy Bayliss(#21) ที่รีไทร์ไปแล้ว
Ben Spies (#19) ได้ย้ายออกจากรายการ AMA Superbike เข้ามาสู่รายการ WorldSBK ในทีม Yamaha WSB กับรถ Yamaha YZF-R1
Ben Spies (#19) เป็นแชมป์โลกในปีนี้ โดยได้รับโพล 11 ครั้ง จากทั้งหมด 14 ครั้ง และชนะ 14 ครั้ง จากทั้งหมด 28 ครั้ง
ส่วน Noriyuki Haga (#41) ชนะเพียง 8 ครั้ง ทำให้ได้เพียงแค่อันดับ 2 ในตารางสะสมคะแนน
ปีนี้ยังเป็นการเปิดตัวของทีม BMW Motorrad Motorsport ซึ่งจบอยู่ในอันดับที่ 13 กับนักแข่ง Troy Corser (#11)
และการกลับมาของทีม Aprilia Racing ซึ่งจบอยู่ในอันดับที่ 4 กับนักแข่ง Max Biaggi (#3)
เรื่องราวโดยย่อในแต่ละปี > ค.ศ.2010 / พ.ศ.2553

Ben Spies (#19) ได้ย้ายออกจากรายการ WorldSBK เข้าสู่รายการ MotoGP ในทีม Yamaha Tech 3 Team
James Toseland (#52) ได้กลับเข้าสู่รายการ WorldSBK หลังจากอยู่ใน MotoGP เป็นเวลา 2 ปี และได้เข้าร่วมทีม Yamaha Sterilgarda Team แทน Spies และมี Cal Crutchlow (#35) เป็นเพื่อนร่วมทีม
Max Biaggi (#3) ได้เป็นแชมป์โลกครั้งแรกในปีนี้ ด้วยรถ Aprilia RSV4 1000
เรื่องราวโดยย่อในแต่ละปี > ค.ศ.2011 / พ.ศ.2554

ระบบคัดออกสำหรับ Superpole ที่เปิดใช้ในปี ค.ศ.2009 ได้รับการปรับใหม่ โดยจำนวนนักแข่งที่เข้าร่วมในสองเซสชันแรกลดลงจาก 20 เป็น 16 และจาก 16 เป็น 12 ตามลำดับ
Ducati จะไม่ได้เข้าร่วมแข่งขันในนามทีมโรงงานสำหรับปีนี้ ในรอบ 23 ปี ที่พาชิงแชมป์รวม 29 รางวัล ทั้งฝั่งนักแข่งและผู้ผลิต แทนที่จะจำกัดงบประมาณเพื่อให้ทีมอิสระสามารถแข่งขันได้ ส่งผลให้อุปกรณ์ gear-driven camshafts บนรถ Aprilia RSV4 Factory ของ Max Biaggi (#3) ถูกห้ามใช้ในฤดูกาลนี้
หลังจากการประชันกันอย่างหนักตั้งแต่ต้นฤดูกาล ทำให้ Carlos Checa (#7) ได้เป็นแชมป์โลกครั้งแรกในปีนี้ ด้วยรถ Ducati 1098R และดูคาติได้เป็นแชมป์ผู้ผลิตครั้งที่ 17
เรื่องราวโดยย่อในแต่ละปี > ค.ศ.2012 / พ.ศ.2555

ฤดูกาลนี้ จำกัดจำนวนรถจักรยานยนต์ที่ใช้ได้เพียงหนึ่งคันต่อนักแข่งหนึ่งคน ซึ่งหมายความว่ากฎที่อนุญาตให้เปลี่ยนรถในระหว่างการแข่งขัน (Flag to Flag) ถูกยกเลิกไป
Max Biaggi (#3) ได้เป็นแชมป์โลก 2 สมัยกับอะพริเลีย ด้วยรถ Aprilia RSV4 Factory โดยเฉือนคะแนนของ Tom Sykes (#66) ไปเพียงครึ่งคะแนน ส่วน Marco Melandri (#33) ชนะการแข่งขันมากกว่าทั้ง Biaggi และ Sykes แต่เนื่องจากว่าไม่มีคะแนนติดต่อกันมา 5 สนาม ในช่วง 6 สนามสุดท้าย ซึ่งทำให้เขาพลาดแชมป์โลกไป
เรื่องราวโดยย่อในแต่ละปี > ค.ศ.2013 / พ.ศ.2556

ฤดูกาลนี้ ลดจำนวนนักแข่งต่อแถวในตารางเริ่มต้นจาก 4 คนเหลือ 3 คน ; ระบบคัดออกในการแข่งขัน Superpole ได้รับการแก้ไขโดยจำนวนนักแข่งที่เข้าร่วมในการแข่งขันครั้งแรก เปลี่ยนจาก 16 เป็น 15 และครั้งที่สาม เปลี่ยนจาก 8 เป็น 9 ตามลำดับ นอกจากนี้ยังมีการนำเสนอการเปลี่ยนยางระหว่างการแข่งขัน เพื่อหลีกเลี่ยงสภาพอากาศที่ไม่แน่นอน
Tom Sykes (#66) ได้เป็นแชมป์โลกครั้งแรกในปีนี้ ด้วยรถ Kawasaki Ninja ZX-10R หลังจากได้อันดับ 3 ในสนาม Jerez เพื่อรักษาแชมป์เอาไว้ได้
เรื่องราวโดยย่อในแต่ละปี > ค.ศ.2014 / พ.ศ.2557

Tom Sykes ได้เปลี่ยนเบอร์แข่งเป็น (#1) ในปีนี้
ฤดูกาลนี้ จะแก้ไขรูปแบบ Superpole โดยนักแข่งที่อยู่ในตำแหน่งที่ 11 ถึง 20 ในการจัดอันดับรวมของการฝึกซ้อม 3 รอบแรก ให้เข้าร่วม Superpole 1 แล้ว นักแข่ง 2 คนที่ทำเวลาได้เร็วที่สุดใน Superpole 1 ก็ก้าวขึ้นสู่ Superpole 2
โดยนักแข่ง 2 คนใน Superpole 1 เอาไปรวมกับนักแข่ง 10 คนที่ขับเคลื่อนได้เร็วที่สุดในรอบฝึกซ้อมด้วย เพื่อทำเวลาจับตำแหน่งใน Superpole 2
Sylvain Guintoli (#50) ได้เป็นแชมป์โลกครั้งแรกในปีนี้ ด้วยรถ Aprilia RSV4 Factory ในการแข่งขันรอบสุดท้าย โดยเอาชนะ Tom Sykes (#1) ด้วยคะแนนต่าง ๆ ในตารางคะแนน แต่ทั้ง Marco Melandri (#33) และ Tom Sykes (#1) ชนะการแข่งขันมากกว่า Sylvain Guintoli (#50) โดย Sykes ชนะ 8 ครั้ง และ Melandri ชนะ 6 ครั้ง เมื่อเทียบกับ Guintoli ที่ชนะเพียงแค่ 5 ครั้ง
เรื่องราวโดยย่อในแต่ละปี > ค.ศ.2015 / พ.ศ.2558

Sylvain Guintoli ได้เปลี่ยนเบอร์แข่งเป็น (#1) ในปีนี้ ส่วน Tom Sykes ได้กลับไปใช้เบอร์แข่งเป็น (#66) ดังเดิม หลังจากเสียแชมป์โลกไป
Jonathan Rea (#65) ได้เป็นแชมป์โลกครั้งแรกในปีนี้ ด้วยรถ Kawasaki Ninja ZX-10R
Max Biaggi (#3) , *Anucha Nakcharoensri (#9) , Markus Reiterberger (#11) , Paweł Szkopek (#19) , *Chanon Chumjai (#53) , **Michele Pirro (#55) , Jed Metcher (#77) , Luca Scassa (#99) ได้รับสิทธิ์เป็นนักแข่ง Wildcard ในปีนี้
[*Anucha Nakcharoensri (#9) ได้ลงแข่งในทีม YSS TS Racing กับรถ Honda CBR1000RR ในสนามที่ 2 Chang International Circuit]
[*Chanon Chumjai (#53) ได้ลงแข่งในทีม RAC Oil Racing Team กับรถ BMW S1000RR ในสนามที่ 2 Chang International Circuit]
[**Michele Pirro (#55) ปัจจุบันเป็นนักขับทดสอบในรายการ MotoGP ให้กับทีม Ducati Lenovo Team ในหมายเลข (#51)]
เรื่องราวโดยย่อในแต่ละปี > ค.ศ.2016 / พ.ศ.2559

Jonathan Rea ได้เปลี่ยนเบอร์แข่งเป็น (#1) ในปีนี้ ส่วน Sylvain Guintoli ได้กลับไปใช้เบอร์แข่งเป็น (#50) ดังเดิม หลังจากเสียแชมป์โลกไป
Jonathan Rea (#1) ได้เป็นแชมป์โลก 2 สมัยกับคาวาซากิ ด้วยรถ Kawasaki Ninja ZX-10R ที่การแข่งขันรอบสุดท้ายที่สนาม Losail ในขณะที่ Kawasaki ได้รับชัยชนะในฐานะผู้ผลิต
ก่อนหน้าที่สนาม Jerez , Chaz Davies (#7) ชนะการแข่งขันมากที่สุดในฤดูกาลนี้ โดยชนะการแข่งขัน 11 ครั้ง ในขณะที่ Jonathan Rea (#1) ชนะการแข่งขัน 9 ครั้ง
หลังจากการเปลี่ยนแปลงในตารางการแข่งขันในวันสุดสัปดาห์มาตรฐาน การแข่งขันรอบแรกที่เคยจัดในวันอาทิตย์พร้อมกับการแข่งขันรอบที่สอง ถูกกำหนดให้จัดขึ้นในวันเสาร์ในฤดูกาลนี้
*Anucha Nakcharoensri (#14) ,  Raffaele De Rosa (#35) , Mike Jones (#46) , Alex Plancassagne (#57) , Matthieu Lussiana (#94) ได้รับสิทธิ์เป็นนักแข่ง Wildcard ในปีนี้
[*Anucha Nakcharoensri (#14) ได้ลงแข่งในทีม Yamaha Thailand Racing Team กับรถ Yamaha YZF-R1 ในสนามที่ 2 Chang International Circuit]
[Sahustchai Kaewjaturaporn (#19) ได้ลงแข่งในทีม Grillini Racing Team กับรถ Kawasaki Ninja ZX-10R ในสนามที่ 2 Chang International Circuit]
เรื่องราวโดยย่อในแต่ละปี > ค.ศ.2017 / พ.ศ.2560

ในฤดูกาลนี้ มีการปรับเปลี่ยนรูปแบบการเริ่มต้นแข่งขันสำหรับ Race 2 ที่ก่อนหน้านี้จะใช้ผลการคัดเลือกสำหรับการแข่งขันทั้งสองครั้ง โดยนักแข่งตั้งแต่อันดับที่ 4 ถึง 9 ในการแข่งขัน Race 1 จะได้รับการเลื่อนขึ้นมาอยู่ในแถวหน้าสำหรับการแข่งขัน Race 2 แล้วจึงเรียงต่อไปตามลำดับ โดยนักแข่งอันดับ 3 อยู่ในแถวที่สาม อันดับ 2 และอันดับ 1 อยู่ในแถวที่สี่ และนักแข่งที่เหลือจะถูกเรียงตามผลการคัดเลือกจาก Superpole
Jonathan Rea (#1) ได้เป็นแชมป์โลก 3 สมัยกับคาวาซากิ ด้วยรถ Kawasaki Ninja ZX-10RR
โดยชนะการแข่งขัน Race 1 ที่สนาม Magny-Cours กับชัยชนะอันขาดลอยของเขา แม้จะยังเหลือการแข่งขันอีก 5 ครั้งก็ตาม
ในฤดูกาลนี้ ยังมีเหตุการณ์การจากไปของนักแข่งในตำนานอย่าง Nicky Hayden (#69) ที่เสียชีวิตจากอุบัติเหตุการปั่นจักรยาน ใกล้เมือง Rimini ประเทศอิตาลี เมื่อวันที่ 22 พฤษภาคม พ.ศ.2560
เรื่องราวโดยย่อในแต่ละปี > ค.ศ.2018 / พ.ศ.2561

Toprak Razgatlıoğlu (#54) ได้มาเข้าร่วมลงแข่งรายการนี้ ในทีม Kawasaki Puccetti Racing กับรถ Kawasaki Ninja ZX-10RR
Jonathan Rea (#1) ได้เป็นแชมป์โลก 4 สมัยกับคาวาซากิ ด้วยรถ Kawasaki Ninja ZX-10RR
และปีนี้เป็นปีสุดท้ายที่จะใช้ระบบแข่ง 2 ครั้ง/สัปดาห์ หลังจากนี้จะใช้ระบบแข่ง 3 ครั้ง/สัปดาห์ ในปีถัดไป
เรื่องราวโดยย่อในแต่ละปี > ค.ศ.2019 / พ.ศ.2562

ในฤดูกาล 2019 มีรูปแบบการแข่งขันใหม่เข้ามาใช้งาน โดยการแข่งขันปกติ 2 รอบ (Race 1 และ Race 2) จะยังคงมีอยู่เหมือนเดิม แต่จะแข่งในวันเสาร์และวันอาทิตย์ (วันศุกร์และวันเสาร์ในสนามประเทศกาตาร์) นอกจากนี้ยังมีการแข่งขันรอบที่สามที่เป็นการแข่งขัน Sprint 10 รอบ ซึ่งมีชื่อว่า Superpole Race และจะถูกจัดขึ้นในเช้าวันสุดสัปดาห์ก่อนการแข่งขัน Race 2
การจัดตารางแข่งขันสำหรับ Race 1 และ Superpole Race จะถูกกำหนดโดยการแข่งคัดเลือก Superpole เพียงครั้งเดียวที่มีระยะเวลา 25 นาที ส่วนตารางแข่งขันสำหรับ Race 2 จะประกอบด้วยนักแข่ง 9 อันดับแรกจาก Superpole Race ตามลำดับการเข้าเส้นชัย และนักแข่งที่เหลือจะถูกจัดลำดับตามเวลาการแข่งคัดเลือก Superpole ของพวกเขา
Jonathan Rea (#1) ได้เป็นแชมป์โลก 5 สมัยให้กับคาวาซากิ ด้วยรถ Kawasaki Ninja ZX-10RR
เรื่องราวโดยย่อในแต่ละปี > ค.ศ.2020 / พ.ศ.2563

ฤดูกาลนี้มีการแข่งขันน้อยลงกว่าปกติ เนื่องจากผลกระทบของโควิด-19
Toprak Razgatlıoğlu (#54) ได้ย้ายทีมจาก Kawasaki Puccetti Racing เป็น Pata Yamaha with Brixx WorldSBK เก็บถาวร 2023-04-21 ที่ เวย์แบ็กแมชชีน กับรถ Yamaha YZF-R1
Jonathan Rea (#1) ได้เป็นแชมป์โลก 6 สมัยให้กับคาวาซากิ ด้วยรถ Kawasaki Ninja ZX-10RR
*Christophe Ponsson (#23) , Eric Granado (#51) , Jonas Folger (#94) ได้รับสิทธิ์เป็นนักแข่ง Wildcard ในปีนี้
[*Christophe Ponsson (#23) ได้ลงแข่งในทีม Nuova M2 Racing กับรถ Aprilia RSV4 1000]
Leon Camier (#2) , Sandro Cortese (#11) , Javier Fores (#12) , Takumi Takahashi (#13) , Sylvain Barrier (#20) , Lorenzo Gabellini (#63) , *Federico Caricasulo (#64) , Loris Baz (#76) , Maximilian Scheib (#77) ได้รีไทร์ออกจากรายการ WorldSBK หลังจบฤดูกาล
[*Federico Caricasulo (#64) ได้ถูกลดระดับลงไปในรายการ WorldSSP ในทีม French GMT94 Yamaha Team]
เรื่องราวโดยย่อในแต่ละปี > ค.ศ.2021 / พ.ศ.2564

Kohta Nozane (#3) ได้มาเข้าร่วมลงแข่งรายการนี้ ในทีม GYTR GRT Yamaha WorldSBK Team กับรถ Yamaha YZF-R1
Chaz Davies (#7) ได้ย้ายทีมจาก Aruba.it Racing - Ducati เป็น Team GoEleven กับรถ Ducati Panigale V4R
Andrea Locatelli (#55) ได้มาเข้าร่วมลงแข่งรายการนี้ ในทีม Pata Yamaha with Brixx WorldSBK เก็บถาวร 2023-04-21 ที่ เวย์แบ็กแมชชีน กับรถ Yamaha YZF-R1
Michael van der Mark (#60) ได้ย้ายทีมจาก Pata Yamaha with Brixx WorldSBK เป็น BMW Motorrad WorldSBK Team กับรถ BMW M1000RR
Toprak Razgatlıoğlu (#54) ได้เป็นแชมป์โลกครั้งแรกในปีนี้ ด้วยรถ Yamaha YZF-R1
*Naomichi Uramoto (#6) , Andrea Mantovani (#9) , Gabriele Ruiu (#16) , Marvin Fritz (#17) , Karel Hanika (#98) ได้รับสิทธิ์เป็นนักแข่ง Wildcard ในปีนี้
[*Naomichi Uramoto (#6) ได้ลงแข่งในทีม JEG Racing กับรถ Suzuki GSX-R1000R]
Chaz Davies (#7) , Isaac Viñales (#32) , Tito Rabat (#53) , Samuele Cavalieri (#76) , Leon Haslam (#91) , Jonas Folger (#94) ได้รีไทร์ออกจากรายการ WorldSBK หลังจบฤดูกาล
เรื่องราวโดยย่อในแต่ละปี > ค.ศ.2022 / พ.ศ.2565

Toprak Razgatlıoğlu ได้เปลี่ยนเบอร์แข่งเป็น (#1) ในปีนี้ ส่วน Jonathan Rea ได้กลับไปใช้เบอร์แข่งเป็น (#65) หลังจากเสียแชมป์โลกไป
Iker Lecuona (#7) ได้ย้ายออกจากรายการ MotoGP เข้ามาสู่รายการ WorldSBK ในทีม Team HRC กับรถ Honda CBR1000RR-R
Xavi Vierge (#97) ได้ย้ายออกจากรายการ Moto2 เข้ามาสู่รายการ WorldSBK ในทีม Team HRC กับรถ Honda CBR1000RR-R
Scott Redding (#45) ได้ย้ายทีมจาก Aruba.it Racing - Ducati เป็น BMW Motorrad WorldSBK Team กับรถ BMW M1000RR
Álvaro Bautista (#19) ได้ย้ายทีมจาก Team HRC เป็น Aruba.it Racing - Ducati กับรถ Ducati Panigale V4R ซึ่งได้เป็นแชมป์โลกครั้งแรกในปีนี้ และดูคาติได้เป็นแชมป์ผู้ผลิตครั้งที่ 18
Michal Prášek (#6) , Peter Hickman (#10) , Gabriele Ruiu (#16) , Marvin Fritz (#17) , Jake Gagne (#33) , Tarran Mackenzie (#95) ได้รับสิทธิ์เป็นนักแข่ง Wildcard ในปีนี้
Roberto Tamburini (#2) , *Kohta Nozane (#3) , Christophe Ponsson (#23) , Luca Bernadi (#29) , Leandro Mercado (#36) , Lucas Mahias (#44) , Eugene Laverty (#50) , Loris Cresson (#84) ได้รีไทร์ออกจากรายการ WorldSBK หลังจบฤดูกาล
[*Kohta Nozane (#3) ได้ย้ายออกจากรายการ WorldSBK เข้ามาสู่รายการ Moto2 ในทีม Correos Prepago Yamaha VR46 Master Camp]
เรื่องราวโดยย่อในแต่ละปี > ค.ศ.2023 / พ.ศ.2566

Álvaro Bautista ได้เปลี่ยนเบอร์แข่งเป็น (#1) ในปีนี้ ส่วน Toprak Razgatlıoğlu ได้กลับไปใช้เบอร์แข่งเป็น (#54) ดังเดิม หลังจากเสียแชมป์โลกไป
Tom Sykes (#66) ได้มาเข้าร่วมลงแข่งรายการนี้ ในทีม Kawasaki Puccetti Racing กับรถ Kawasaki Ninja ZX-10RR
Danilo Petrucci (#9) ได้มาเข้าร่วมลงแข่งรายการนี้ ในทีม Barni Spark Racing Ducati กับรถ Ducati Panigale V4R
Garett Gerloff (#31) ได้ย้ายทีมจาก GYTR GRT Yamaha WorldSBK Team เป็น Bonovo Action BMW กับรถ BMW M1000RR
Remy Gardner (#87) ได้ย้ายออกจากรายการ MotoGP เข้ามาสู่รายการ WorldSBK ในทีม GYTR GRT Yamaha WorldSBK Team กับรถ Yamaha YZF-R1
Dominique Aegerter (#77) ได้ยกระดับขึ้นมาสู่รายการ WorldSBK ในทีม GYTR GRT Yamaha WorldSBK Team กับรถ Yamaha YZF-R1
Lorenzo Baldassarri (#34) ได้ยกระดับขึ้นมาสู่รายการ WorldSBK ในทีม GMT94 Yamaha กับรถ Yamaha YZF-R1
Eric Granado (#51) ได้มาเข้าร่วมลงแข่งรายการนี้ ในทีม Petronas MIE Racing Honda Team กับรถ Honda CBR1000RR-R
Bradley Ray (#28) ได้มาเข้าร่วมลงแข่งรายการนี้ ในทีม Yamaha Motoxracing WorldSBK Team เก็บถาวร 2023-04-21 ที่ เวย์แบ็กแมชชีน กับรถ Yamaha YZF-R1
Isaac Viñales (#32) ได้มาเข้าร่วมลงแข่งรายการนี้ ในทีม TPR by Viñales Racing เก็บถาวร 2023-04-21 ที่ เวย์แบ็กแมชชีน กับรถ Kawasaki Ninja ZX-10RR
Gabriele Ruiu (#16) ได้รับสิทธิ์เป็นนักแข่ง Wildcard ในปีนี้
Ivo Miguel Lopes (#75) นักแข่งชาวโปรตุเกส จะทำการแข่งขันแทน Michael van der Mark ซึ่งได้รับบาดเจ็บจากอุบัติเหตุ โดยจะทำการแข่งขันในสนาม Catalunya (สนามที่ 4)
Tom Sykes (#66) ทำการแข่งขันแทน Michael van der Mark ที่ได้รับบาดเจ็บจากอุบัติเหตุ โดยจะทำการแข่งขันในสนาม Misano (สนามที่ 5)
ส่วน Tito Rabat (#53) ได้เข้าสู่ทีม Kawasaki Puccetti Racing เพื่อเข้ามาแทนที่ Tom Sykes (#66) ที่ย้ายออกไป
Ryo Mizuno (#88) ทำการแข่งขันแทน Eric Granado (#51) ที่ได้รับบาดเจ็บจากอุบัติเหตุ โดยจะทำการแข่งขันในสนาม Misano (สนามที่ 5)
Luca Vitali (#70) ทำการแข่งขันแทน Oliver Konig (#52) ที่ได้รับบาดเจ็บจากอุบัติเหตุ โดยจะทำการแข่งขันในสนาม Misano (สนามที่ 5)
-----การแข่งขันกำลังดำเนินการอยู่ โปรดรออัปเดตเพิ่มเติมในภายหลัง-----
เรื่องราวโดยย่อในแต่ละปี > ค.ศ.2024 / พ.ศ.2567

Toprak Razgatlıoğlu (#54) ได้ย้ายทีมจาก Pata Yamaha with Brixx WorldSBK เก็บถาวร 2023-04-21 ที่ เวย์แบ็กแมชชีน เป็น BMW Motorrad WorldSBK Team กับรถ BMW M1000RR
มอเตอร์ไซค์ซูเปอร์ไบค์

ผู้ผลิตมอเตอร์ไซค์ซูเปอร์ไบค์ในปัจจุบัน
บีเอ็มดับเบิลยู/BMW : S1000RR, M1000RR
ดูคาติ/Ducati : 851, 888, 916, 996, 998, 999, 1098, 1198, 1199 Panigale R, Panigale V4R
ฮอนด้า/Honda : VFR750R(RC30), RVF750(RC45), RVT1000R/VTR1000SP(RC51), CBR1000RR, CBR1000RR-R
คาวาซากิ/Kawasaki : GPZ750R, ZXR750, ZX-7RR, ZX-10R, ZX-10RR
ยามาฮ่า/Yamaha : FZR750, YZF750, YZF-R7(OW-02), YZF-R1
ผู้ผลิตมอเตอร์ไซค์ซูเปอร์ไบค์ในอดีต:
เบเนลลี่/Benelli : Tornado Tre 900
เปโตรนาส/Petronas : FP1
เอ็มวี ออกุสต้า/MV Agusta : F4
ซูซูกิ/Suzuki : GSX-R750, GSX-R1000
อีริค บูเอลล์ เรซซิ่ง/EBR : 1190RX
อะพริเลีย/Aprilia : RSV Mille R, RSV4
บิโมต้า/Bimota : YB4EI, SB8R, BB3
ระบบการให้คะแนน

| ตำแหน่ง | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| คะแนน | 25 | 20 | 16 | 13 | 11 | 10 | 9 | 8 | 7 | 6 | 5 | 4 | 3 | 2 | 1 |
| ตำแหน่ง | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| คะแนน | 12 | 9 | 7 | 6 | 5 | 4 | 3 | 2 | 1 |
แหล่งข้อมูลอื่น

เว็บไซต์ทางการ
| ด ค กซูเปอร์ไบค์เวิลด์แชมเปี้ยนชิพ ซีซั่น |
| --- | --- |
 1988  1989  1990  1991  1992  1993  1994  1995  1996  1997  1998  1999  2000  2001  2002  2003  2004  2005  2006  2007  2008  2009  2010  2011  2012  2013  2014  2015  2016  2017 
James Toseland (#1) on a Ducati leads Chris Walker (#9) on a Kawasaki and Yukio Kagayama (#71) on a Suzuki during a 2005 Superbike World Championship race
Lorenzo Lanzi (#57) กับ Ducati 999F07
Fonsi Nieto (#10) กับ Kawasaki Ninja ZX-10R
Max Biaggi (#3) กับ GSX-R1000K7
James Toseland (#52) กับ Honda CBR1000RR
Noriyuki Haga (#41) กับ Yamaha YZF-R1
ภาษาลิซานิด โนซาน

| ภาษาลิซานิด โนซาน |
| --- | --- |
לשניד נשן Lišānîd Nošān, לשנא דידן Lišānā Dîdān
ออกเสียง: /liʃɑˈnid noˈʃɑ̃/
ภูมิภาค: เยรูซาเลม เดิมมาจากอิรักตะวันออกและเหนือ
จำนวนผู้พูด: 3,500 คน  (2018)
ตระกูลภาษา: แอโฟรเอชีแอติก  เซมิติกเซมิติกกลางเซมิติกตะวันตกเฉียงเหนือแแอราเมอิกแแอราเมอิกตะวันออกตะวันออกเฉียงเหนือภาษาลิซานิด โนซาน
รหัสภาษา
ISO 639-3: aij
ภาษาลิซานิด โนซาน เป็นภาษาแอราเมอิกใหม่ของชาวยิว เริ่มใช้พูดในทางใต้และทางตะวันออกของเคอร์ดิสถานในอิรัก อยู่ในบริเวณที่เรียกว่าอาร์บิล ผู้พูดส่วนใหญ่ปัจจุบันอยู่ในอิสราเอล คำว่าลิซานิก โนซานหมายถึง “ภาษาของพวกเราเอง” ชื่อเรียกอื่นๆของภาษานี้คือ ภาษาฮาลัวลา (หมายถึงภาษายิว) ภาษากาลิกาลู (หมายถึง “ของฉัน-ของคุณ” เรียกตามลักษณะเฉพาะของไวยากรณ์ และภาษาคูร์ดิต (หมายถึงภาษาเคิร์ด)
จุดกำเนิด

สำเนียงของภาษาแอราเมอิกใหม่จำนวนมากใช้พูดในบริเวณทะเลสาบอูร์เมียและทะเลสาบวานในตุรกี จนถึงที่ราบโมซุลในอิรักและบริเวณซานานดาซในอิหร่าน ภาษาลิซานิดใช้พูดในแถบตอนกลางของบริเวณนี้จัดอยู่ในสำเนียงตะวันตกเฉียงใต้ ไม่อาจเข้าใจกันได้กับภาษาแอราเมอิกใหม่อัสซีเรียและภาษาแอราเมอิกใหม่แคลเดีย
การใช้ในปัจจุบัน

ภาษานี้มีสำเนียงหลักสองกลุ่ม กลุ่มแรกคือกลุ่มตะวันตกใช้พูดรอบๆอาร์บิล ชาวยิวส่วนใหญ่ในบริเวณนี้พูดภาษาอาหรับด้วยและภาษาสำเนียงนี้ได้รับอิทธิพลจากภาษาอาหรับแบบอิรักมาก สำเนียงตะวันออกพบในเมืองกอย ซันจัต ในเขตภูเขาทางตะวันออกเฉียงเหนือของอิรัก สำเนียงนี้ได้รับอิทธิพลจากภาษาอาหรับและภาษาเคิร์ดมาก
ระบบคำกริยาของภาษาลิซานิดต่างจากภาษาแอราเมอิกใหม่อื่นๆมาก และมีความผันแปรไปตามกลุ่มสำเนียง สำเนียงอาร์บิลแสดงเป้าหมายกำลังกระทำโดยใชคำอุปสรรค la- กับรูปกริยา เช่น laqatil (เขากำลังฆ่า) สำเนียงโดเบใช้ระบบเดียวกันแต่ใช้คำอุปสรรค na- กลุ่มสำเนียงตะวันออกใช้รุปกริยาไม่จำกัดขอบเขตกับคำเชื่อมเพื่อแสดงการกำลังกระทำ
ความไม่สงบในดินแดนที่เคยอยู่ในช่วงสงครามโลกครั้งที่ 1 และการก่อตั้งรัฐอิสราเอล ทำให้ชาวยิวส่วนใหญ่ในเคอร์ดิสถานอพยพออกไปที่อื่น ในกลุ่มคนรุ่นใหม่ ภาษานี้ถูกแทนที่ด้วยภาษาฮีบรู เหลือผู้พูดภาษานี้เพียง 3,000 คน ส่วนใหญ่อายุมากกว่า 40 ปี และจะกลายเป็นภาษาตายในอนาคตอันใกล้ เขียนด้วยอักษรฮีบรู
ม้าต้าย

ขุนพลของรัฐจ๊กก๊ก
| ม้าต้าย (หม่า ต้าย) |
| --- | --- |
馬岱
ภาพวาดม้าต้ายสมัยราชวงศ์ชิง

ขุนพลสงบภาคเหนือ (平北將軍 ผิงเป่ย์เจียงจฺวิน)
ดำรงตำแหน่ง ค.ศ. ? (?) – ค.ศ. ? (?)
กษัตริย์: เล่าเสี้ยน
 
ข้อมูลส่วนบุคคล
เกิด: ไม่ทราบ
เสียชีวิต: ไม่ทราบ
ความสัมพันธ์: ม้าเท้ง (ลุง) ม้าเฉียว (ลูกพี่ลูกน้อง)
อาชีพ: ขุนพล
ตำแหน่ง: เฉินชางโหว (陳倉侯)

ม้าต้าย (ราว ค.ศ. 222 - 235) เป็นขุนพลแห่งจ๊กก๊กในยุคสามก๊กของประเทศจีน ม้าต้ายเคยรับใช้ม้าเท้งผู้เป็นลุงซึ่งเป็นขุนศึกในภาคตะวันออกเฉียงเหนือของจีนในช่วงปลายราชวงศ์ฮั่นตะวันออก หลังจากการม้าเท้งถูกประหาร ม้าต้ายติดตามม้าเฉียว (ลูกชายคนโตของม้าเท้ง) ไปรับใช้เตียวฬ่อในฮั่นจงเป็นระยะเวลาสั้น ๆ หลังจากนั้น ม้าเฉียวแปรพักตร์ไปยังฝ่ายเล่าปี่ซึ่งม้าต้ายได้ติดตามไปด้วย
เรื่องราวของม้าต้ายไม่ได้ถูกบันทึกมากนักในประวัติศาสตร์ ในปี 234 ม้าต้ายเข้าร่วมการบุกขึ้นเหนือครั้งที่ 5 ของขงเบ้ง ทั้งนี้ มีการระบุว่าม้าต้ายสังหารอุยเอี๋ยน ผู้ซึ่งถูกกล่าวหาว่าจะแปรพักตร์หลังการเสียชีวิตของขงเบ้ง